महिला भलिबललाई प्रायोजन
चौथो केएनपी राष्ट्रिय महिला भलिबललाई ग्लोबल आईएमई बैंकले २ लाख रुपैयाँको सह–प्रायोजन सहयोग गरेको छ । प्रतियोगिता शेरबहादुर खड्का स्मृति प्रतिष्ठानको आयोजनामा वैशाख तेस्रो साता दशरथ रंगशालाको कभर्डहलमा हुनेछ ।
काठमाडौँ — चौथो केएनपी राष्ट्रिय महिला भलिबललाई ग्लोबल आईएमई बैंकले २ लाख रुपैयाँको सह–प्रायोजन सहयोग गरेको छ । प्रतियोगिता शेरबहादुर खड्का स्मृति प्रतिष्ठानको आयोजनामा वैशाख तेस्रो साता दशरथ रंगशालाको कभर्डहलमा हुनेछ ।मंगलबार सम्झौतापत्रमा बैंकका प्रमुख कार्यकारी अधिकृत जनक शर्मा पौडेल र प्रतिष्ठानकी संरक्षक गमली खड्काले हस्ताक्षर गरे ।वैशाख २१ देखि २५ सम्म हुने प्रतियोगितामा तीन विभागीय टोलीसहित न्यु डायमन्ड एकेडेमी, पश्चिमाञ्चल भलिबल टोली र जावलाखेल भलिबल प्रशिक्षण केन्द्रले सहभागिता जनाउने छन् । कुल १८ लाख अनुमानित बजेटको प्रतियोगिता विजेताले १ लाख ५० हजार, उपविजेताले १ लाख र तेस्रो हुने टोलीले ५० हजार पुरस्कार पाउने छन् । सर्वोत्कृष्ट खेलाडीले १० हजार प्राप्त गर्दा विधागत उत्कृष्टतर्फ ७ जनाले ५–५ हजार पुरस्कार पाउनेछन् ।